José Craveirinha

**José João Craveirinha**, nado en Maputo o 28 de maio de 1922 e finado o 6 de febreiro de 2003 na Xohanesburgo, foi un escritor e xornalista mozambicano. Prémio Camões en 1991. É considerado o maior poeta mozambicano.

## Traxectoria 
José Craveirinha naceu no Xipamanine, en Lourenço Marques (actual Maputo), o 28 de maio de 1922, fillo de pai algarvio-portugués (de Aljezur) e nai ronga. Viviu coa nai, pai e madrasta.

Estudou na escola «Primeiro de Janeiro», pertencente aos masóns.

Como xornalista, colaborou nos periódicos mozambicanos *O Brado Africano*, *Notícias*, Tribuna, *Notícias da Tarde*, *Voz de Moçambique*, *Notícias da Beira*, *Diário de Moçambique* e *Voz Africana*. Fixo campaña contra o racismo no *Notícias*, onde traballaba, tendo sido o primeiro xornalista oficialmente sindicalizado.

Utilizou os seguintes pseudónimos: Mário Vieira, J.C., J. Cravo, José Cravo, Jesuíno Cravo e Abílio Cossa. Foi presidente da Associação Africana na década de 1950.

Estivo preso pola PIDE entre 1965 e 1969 por formar parte dunha célula da 4.ª Rexión Político-Militar da Frelimo. As súas ideas baseábanse na conciencia africana, a xustiza social, o anticolonialismo e a independencia nacional, que preocupou a toda África durante a segunda guerra mundial.

Foi o primeiro presidente da Mesa da Assembleia Geral da Associação dos Escritores Moçambicanos, entre 1982 e 1987. Na súa homenaxe, a Associação dos Escritores Moçambicanos (AEMO), en conxunto coa HCB (Hidroeléctrica de Cahora Bassa), instituíu en 2003, o Prémio José Craveirinha de Literatura.

A pesar de que a súa obra reflectiu a influencia dos surrealistas, está fortemente marcada por todo un carácter popular e tipicamente mozambicano. A súa poesía posúe un carácter social que radica nas camadas máis profundas do pobo mozambicano.

## Obra
* *Chigubo* (1980). Casa dos Estudantes do Império, 1964; 2d ed. Maputo: INLD. Poesía
* *Cantico a un dio di Catrame* (1966). bilingue português/italiano). Milán, Lerici. (trad. e prefacio Joyce Lussu).
* *Karingana ua karingana* (1982). Lourenço Marques, Académica, 1974. 2.ª ed., Maputo, Instituto Nacional do Livro e do Disco. Poesía.
* *Cela 1* (1980)*.* Maputo, Instituto Nacional do Livro e do Disco.
* *Izbranie* (1984). Moscovo, Molodoya Gvardiya (en ruso).
* *Maria* (1988). Lisboa, Portugal: ALAC (África Literatura Arte e Cultura). Poesía.
* *Voglio essere tamburo* (poetry). Venezia, Italia: Centro Internazionale della grafica di Venezia - Coop, 1991.
* *Babalaze das Hienas* (poetry). Maputo: AEMO, 1997.
* *Hamina e outros contos* (1987). Maputo: Njira, 1997.
* *Contacto e outras crónicas* (1999). Maputo: Centro Cultural Português.
* *Poesia Toda* (2000). Lisboa, Portugal: Caminho. Poesía
* *Obra Poética* (2002). Maputo: UEM. Poesía.
* *Dikter* (2002). Estocolmo: Ordfront. Poesía.
* *Poemas da Prisão* (2003). Maputo: Njira- Poesía.
* *Poesia Erótica* (2004). Maputo: Texto Editores. Poesía.

## Premios 
* 1959ː Prémio Cidade de Lourenço Marques.
* 1961ː Prémio Reinaldo Ferreira do Centro de Arte e Cultura da Beira.
* 1961ː Prémio de Ensaio do Centro de Arte e Cultura da Beira.
* 1962ː Prémio Alexandre Dáskalos da Casa dos Estudantes do Império, Lisboa, Portugal.
* 1975ː Prémio Nacional de Poesia de Itália.
* 1983ː Prémio Lotus da Associação de Escritores Afro-Asiáticos.
* 1985ː Medalha Nachingwea do Goberno de Moçambique.
* 1987ː Medalha de Mérito da Secretaria de Estado da Cultura de São Paulo, Brasil.
* 1991ː Prémio Camões.
* 1997ː Comendador da Ordem do Infante D. Henrique de Portugal.

## Notas